The Hives:«Lex Hives» 

(Universal) 

Latterlig lovforslag. 

Bandet med rockens stiligste attityd etter Mick Jagger har ikke forandret seg, selv fem år siden forrige album. 
Det er det heller ikke behov for, all den tid de konstruerer riff og melodier som sitter fra første stund, og bare vokser seg kraftigere. 

På deres femte plate er dessverre det motsatte tilfelle. 
Med få unntak lager svenskene liksomaggressiv gå-på rock, friskt mikset, men med de samme stagneringsvarslene som gjorde inspiratorene The Sonics til trøtte bluesgubber. 
Howlin' Pelles kvintett er ikke der enda, men de bør umiddelbart ta et alvorlig oppgjør med låtskriver Randy Fitzsimmons. 
Synd han er fiktiv. 

BESTE LÅT: 
«Wait A Minute» 

TOR MARTIN BØE 
